P r e d k l a d a c i a    s p r á v a

	Vláda Slovenskej republiky na svojom zasadnutí dňa  8. januára 2003 prerokovala materiál Ministerstva hospodárstva „Návrh na zrušenie, zmenu gestora, zmenu znenia a zmenu termínu úloh z uznesení vlády SR za MH a MSPNM“ a prijala uznesenie č. 12.

	V predmetnom materiáli bolo 14 úloh, ktoré bolo aj pre MDPT ako aj pre ostatné rezorty potrebné zrušiť ako neaktuálne, alebo prekonané. Na túto skutočnosť sme upozornili Ministerstvo hospodárstva v stanovisku v rámci medzirezortného pripomienkového konania zo dňa 29.11.2002 (č. listu 2559/M-2002).

Vzhľadom na to, že MH ako predkladateľ materiálu navrhol v uznesení vlády SR zrušiť úlohy len pre ministra hospodárstva, Ministerstvo dopravy, pôšt a telekomunikácií predkladá materiál „ Návrh na zrušenie úloh z uznesení vlády SR za MDPT “. Pri vypracovaní predmetného materiálu sme prehodnotili opodstatnenosť navrhovaných úloh na zrušenie z pohľadu aktuálnosti, z vecného, ako aj časového hľadiska a dospeli sme k názoru, že sú prekonané a neaktuálne.

V predkladanom materiáli navrhujeme 14 úloh z uznesení vlády SR na zrušenie.

Materiál nemá finančný, ekonomický a environmentálny vplyv a tiež nemá vplyv na zamestnanosť.

Materiál bol predložený na medzirezortné pripomienkové konanie štandardným spôsobom v súlade s Metodickým pokynom Úradu vlády. Zaslané pripomienky rezortu Ministerstva financií a Ministerstva pôdohospodárstva boli v plnom rozsahu akceptované a zapracované do návrhu uznesenia vlády.
	Predložený materiál je bezrozporový.